Cwestiynau Cyffredinol - Smart Money Cymru Welsh
Hafan Cwestiynau Cyffredinol
Pa mor hir y mae'n rhaid i mi fod yn aelod cyn y gallaf wneud cais am fenthyciad?
Yma yn Smart Money Cymru, rydym yn hapus i dderbyn cais am fenthyciad gennych ar yr un pryd ag y byddwch yn ymuno. Nid oes raid i chi gynilo am gyfnod o amser yn gyntaf!
Ar gyfer beth y gallaf ddefnyddio fy benthyciad?
Gallwch fenthyca arian oddi wrthym ni am nifer o resymau. Isod mae rhestr o'r rhesymau mwyaf poblogaidd rydyn ni'n darparu benthyciadau yn fisol, ond os nad yw'ch rheswm chi yma, cysylltwch â ni i ofyn.
Atgyweirio ceir
Dathlu – Priodasau, Partïon
Costau Angladdol
Biliau Milfeddygon
Biliau Meddygol Annisgwyl
Gwariant Nadolig
Gwyliau -Tramor neu gartref
Cyfuno dyledion
Pa mor fuan y gallaf wneud cais am fenthyciad atodol?
Yma ym Manc Cymunedol Smart Money Cymru, rydym yn deall bod argyfyngau'n digwydd ar yr adegau mwyaf annisgwyl, felly gall aelodau wneud cais am ychwanegiad at eu benthyciadau ar unrhyw adeg a bydd y Tîm Tanysgrifennu yn gwneud asesiad o'r cais.
Gwrthodwyd benthyciad i mi; beth alla i ei wneud?
Os gwrthodwyd benthyciad i chi, bydd y rheswm dros wrthod wedi cael ei egluro'n llawn i chi; fodd bynnag, rydym yn cynghori'n gryf eich bod yn parhau i gynilo gyda ni i helpu ceisiadau am fenthyciadau yn y dyfodol.
A fyddwch chi'n ymchwilio i fy statws credyd?
Efallai y byddwn yn cynnal chwiliad asiantaeth cyfeirio credyd llawn er mwyn gwirio eich gallu i ad-dalu benthyciad a hefyd i egluro bod y wybodaeth a roddir ar y cais am fenthyciad yn gywir. Defnyddir y wybodaeth a dderbyniwn o'r chwiliad credyd fel offeryn gan ein Tîm Tanysgrifennu, yn ogystal â llawer o ffactorau eraill sy'n cael eu hystyried. Byddwch yn agored ac yn onest gyda ni i'n galluogi i wneud y penderfyniad cywir.
Pam mae angen i chi weld fy nghyfriflenni banc a slipiau cyflog?
Mae Smart Money Cymru yn fenthyciwr cyfrifol ac weithiau mae angen i ni sicrhau eich bod chi'n gallu fforddio'r ad-daliadau yn gyffyrddus cyn i ni gymeradwyo benthyciad, yn ogystal a chynilo gyda ni. Rydym yn ymfalchïo mewn darparu credyd fforddiadwy, nid dyled anfforddiadwy.
Ar ôl derbyn yr holl ddogfennau perthnasol, ein nod yw rhoi penderfyniad ar fenthyciad o fewn 24 awr (gallai hyn newid yn ystod cyfnodau arbennig o brysur, fel y Nadolig). Cysylltir â chi os oes gennym unrhyw ymholiadau ynglŷn â'ch cais.
Rwy'n poeni am fy ngallu i ad-dalu fy menthyciad, pa gymorth ydych chi'n ei ddarparu?
Ni fyddem yn darparu benthyciad i chi pe na baem yn teimlo y gallwch ei ad-dalu a rhoi rhywfaint o arian o'r neilltu yn eich cynilion ar yr un pryd. Nid ydym yma i annog credyd am ddyled, ond credyd i'ch helpu gyda'ch cyllid. Byddem yn gofyn yn daer ichi roi galwad inni fel y gallwn drafod eich sefyllfa bersonol a rhoi cyngor i chi.
Sut alla i gyfrifo faint gallaf ei fenthyg?
Gallwch ddefnyddio ein cyfrifiannell benthyciadau! Bydd hyn yn rhoi syniad da iawn i chi faint y gallwch chi ei fenthyg oddi wrthym ni, a syniad hefyd o faint fydd yr ad-daliadau misol. Gallwch hefyd roi galwad i ni drafod hyn.